**Kultuuriministeerium 14.07.2025 Nr. 3/7**

**Ettepanek koostööle**

Murtud Rukkilille Ühing on tegutsenud alates 2003. aastast. Omame selget ülevaadet represseeritute olukorrast ning pikaaegset kogemust represseeritute elukvaliteedi parandamisel, ühisürituste korraldamisel, info hankimisel ja vahendamisel, koostöövõrgustiku loomisel, mälu hoidmisel nii konverentside korraldamise, infolehtede ja raamatute väljaandmisel ning mälestuspaikade loomisel ja korrastamisel. Oleme kursis, millist abi ja tuge vajavad meie represseeritud, et väärikalt vananeda.

Viimased kümme aastat oleme ühendanud jõud Läti ja Leedu represseeritute ühingutega. Nüüdseks teeme koostööd ka Poola saatusekaaslastega ning oleme sõlminud Balti Alliansi koostöölepingu. Meie ühistegevuse eesmärk on muuta Balti riikide ja Poola represseeritute vanaduspäevad väärikamaks, anda neile jõudu ja kindlust, et nooremad põlvkonnad ei unusta inimsusevastaseid kuritegusid. Balti Alliansi lepingu sõlmimine oli suur samm ning suur au, aga ka vastutus. Oleme juba korduvalt kokku saanud ning meie esindajad on tulnud nendelt soojadelt vastuvõttudelt ja sisukatelt kohtumistelt tagasi suurepäraste emotsioonidega.

Peame leidma viisi, kuidas meie lood oleksid jäädvustatud ning mälu oleks jätkuvalt hoitud nii ühiskonnaelus, kooliprogrammides, poliitika kujundamisel, aga ka kultuuris ja muuseumitöös.

Murtud Rukkilille Ühingul on plaanis võõrustada Tallinnas 18.-20. septembril 2025. aastal represseeritute ühingute delegatsioone Eestist, Lätist, Leedust ja Poolast. Korraldame 19. septembril Toompea lossi saalis konverentsi, mis keskendub põlvkondade vahetusele ning ajaloolise mälu säilitamisele. Konverentsil osalevad igast riigist nii represseeritute ühingute kui ka nende noortekogude või noorema põlvkonna esindajad.

Meie kindel soov ja plaan on laiendada noorte koostööd Balti Alliansi koostöölepingu sõlminud ühingute noortega, et leida võimalusi ühistegevuseks, represseeritute toetamiseks ja aitamiseks, leidmaks võimalusi projektitaotluste kirjutamiseks, repressioonidega seotud materjali kogumiseks, talletamiseks ning kultuurisündmuste esitamiseks.

Selleks, et saaksime meie represseerituid Balti Alliansi koostöös väärikalt esineda ja töös kaasa lüüa, palume teid osalema Balti Alliansi töös nii patroonina kui ka nõuandjana.

Lugupidamisega

Enno Uibo

Murtud Rukkilille Ühingu esimees